Document ID: 31984R2388

Komisijas Regula (EEK) Nr. 2388/84
(1984. gada 14. augusts)
par īpašiem sīki izstrādātiem noteikumiem eksporta kompensāciju piemērošanai konkrētiem konservētas liellopu un teļa gaļas produktiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas [1] tirgus kopējo organizāciju, kurā jaunākie grozījumi izdarīti ar Grieķijas Pievienošanās līgumu, un jo īpaši tās 18. panta 5. punktu,
tā kā Padomes Regula (EEK) Nr. 565/80 [2] deva iespēju iemaksāt summu, kas vienlīdzīga kompensācijai, tikko pamata produkts nokļūst muitas kontrolē, tādējādi pēc pārstrādes garantējot tā eksportu no Kopienas;
tā kā jāpieņem noteikumi par to, kā atbilstoši minētajam režīmam izgatavotus konservētas liellopu un teļa gaļas produktus no Kopienas izcelsmes gaļas izved pārdošanai trešās valstīs;
tā kā šīs regulas noteikumus piemēro, neierobežojot Padomes 1976. gada 25. marta Regulu (EEK) Nr. 754/76 par muitas režīmu, ko piemēro precēm, kas atgriezušās Kopienas muitas teritorijā [3];
tā kā gadījumos, kad šādus konservētus produktus reimportē Kopienā, jebkāda kompensācija par eksportu jāatmaksā atpakaļ;
tā kā šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Par kopējā muitas tarifa apakšpozīcijai 16.02 B III b) 1 bb) atbilstošajiem konservētajiem produktiem, kas atbilst šajā regulā paredzētajiem nosacījumiem un kurus eksportē uz trešām valstīm, var saņemt speciālu kompensāciju gadījumos, kad tie saražoti atbilstoši Regulas (EEK) Nr. 565/80 4. pantā paredzētajam režīmam.
2. pants
1. pantā minētajiem konservētajiem produktiem:
- jābūt izgatavotiem no Kopienas izcelsmes liellopu un teļa gaļas, un
- jāsatur ne mazāk kā 80 % liellopu un teļa gaļas, izņemot iekšas un taukus, un
- jāatrodas konservu kārbās, kuru vienības svars nepārsniedz 500 g tīrsvarā.
Turklāt tās dalībvalsts nosaukums, kurā produkts saražots, jāuzspiež uz katras kārbas minētās dalībvalsts valodā, reljefā, nekodētā veidā un skaidri saskatāmi.
3. pants
Ja kopējā muitas tarifa apakšpozīcijai 16.02 B III b) 1 bb) atbilstošos konservētos produktus, kas iepildīti kārbās saskaņā ar 2. pantu, reimportē atpakaļ Kopienas muitas teritorijā un nedeklarē brīvai apgrozībai saskaņā ar Padomes Regulu (EEK) Nr. 754/76, kompetentā iestāde ļauj laist produktus brīvā apgrozībā tikai tad, ja, papildus importa nodokļa samaksāšanai, nodrošina pierādījumus, ka ir tikusi atmaksāta eksporta kompensācija. Ja eksporta kompensācijas apjomu nevar noteikt atbilstoši minēto iestāžu prasībām, kompensācijas apjomu pielīdzina visaugstākajam kompensācijas apjomam, ko piemēro dienā, kad pieņem deklarāciju par attiecīgo preču laišanu brīvā apgrozībā.
4. pants
Šī regula stājas spēkā 1984. gada 10. septembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 1984. gada 14. augustā

Labels: 3
17